अनाज मंडी में किसानों को मिलेगा नया शैड
अनाजमंडी में फसल लेकर आने वाले किसानों को मौसम का मिजाज बदलने पर काफी नुकसान उठाना पड़ता है। क्योंकि मंडी में मौजूद जमींदारा शैड किसानों की संख्या और मंडी में आने वाली फसल के लिए नाकाफी है। साथ ही जिस भी आढ़ती का वह जानकार होता है, उस आढ़ती को भी नुकसान उठाना पड़ता है। क्योंकि फसल कोई भी एजेंसी खरीदे लेकिन पेमेंट उसे संबंधित आढ़ती से ही मिलती है। इन सभी बातों को ध्यान में रखकर मार्केटिंग बोर्ड मौजूदा जमींदारा शैड के साथ ही एक और शेड बनाने जा रहा है। मंडी में विभिन्न कार्यों के लिए करीब ढाई करोड़ रुपए का बजट अलाट हुआ है।
रोहतक रोड स्थित अनाज मंडी में अभी करीब 70 दुकानें है। जिसके लिए मार्केटिंग बोर्ड द्वारा एक जमींदारा शैड करीब 75 फीट चौड़ा और दो सौ मीटर लंबा बनाया गया है। इसके अलावा सभी दुकानों के सामने प्लेटफार्म भी बनाया गया है। इस पर भी आढ़ती अपनी धान गेहूं की फसल को उतारते हैं। लेकिन जब फसल का सीजन चलता है तो शैड बहुत छोटा पड़ जाता है।
सब्जीमंडी की ओर बनेगा शैड : मौजूदाजमींदारा शेड के साथ ही सब्जी मंडी की ओर शैड बनाया जाएगा। जिसकी चौड़ाई 70 मीटर और लंबाई 150 मीटर होगी। इसमें अगर बैग लगाए जाएंगे तो करीब दो लाख धान गेहूं से भरे बैग जाएंगे। जबकि खुली फसल करीब पांच सौ क्विंटल धान गेहूं की रखी जा सकेगी। जिससे काफी हद तक किसानों को बरसात के दिनों में राहत मिलेगी। अगले महीने में यह कार्य शुरू हो सकता है। शेड पर करीब डेढ़ करोड़ रुपए खर्च होने का अनुमान है।
^जमींदारा शैड किसानों की फसल को ध्यान में रखकर बनाया जा रहा है। जिसके लिए ठेकेदार को सीमित समय दिया गया है। शेड बनने के बाद किसानों की फसल भीगने का मामला काफी हद तक खत्म हो जाएगा। इससे किसानों को भी लाभ होगा, साथ ही मंडी के आढ़तियों को भी फायदा मिलेगा। बोर्ड के उच्च अधिकारियों के दिशा निर्देश पर कार्य किया जा रहा है।\\\'\\\' राजेशकक्कड़, एक्सईएन, हरियाणा राज्य एग्रीकल्चर एंड मार्केटिंग बोर्ड, सोनीपत।
hin_Deva hin_Deva hin_Deva hin_Deva hin_Deva